Mariah Carey opptrer i Las Vegas i 2009.
Mariah Carey opptrer i New York, 2013.
**«All I Want for Christmas Is You»** er en pop-julesang av den amerikanske artisten Mariah Carey, utgitt i 1994. Hun var med på å skrive, og produsere låten, sammen med Walter Afanasieff for sitt fjerde studioalbum, *Merry Christmas*. Columbia Records ga albumet og singelen ut 28. oktober 1994. Sporet er en uptempo kjærlighetssang. Utgivelsen av «All I Want for Christmas Is You» ble hyllet av kritikere, og *The New Yorker* kalte den «en av de få verdige moderne låtene til julehøytiden».

Sangen er Careys største internasjonale suksess, og har nådd toppen på hitlisten i mange land, blant andre Australia, Canada, Frankrike, Tyskland, USA og Norge.  I 2019 toppet sangen Billboard Hot 100 for første gang, 25 år etter den opprinnelige utgivelsen. Sangen slo flere rekorder, blant annet for låten som har brukt lengst tid på å nå nummer én.  I desember 2020 nådde sangen toppen av hitlisten i Storbritannia, 26 år etter den ble utgitt. Med et estimert salg på over 16 millioner eksemplarer er den fortsatt den mest solgte julelåten av en kvinnelig artist, og en av de bestselgende låtene gjennom tidene. I 2017 ble det rapportert at sangen hadde tjent 60 millioner dollar i royalty. 

To musikkvideoer ble laget for sangen. Den opprinnelige videoen inneholder kornete bilder i type hjemmefilm av Carey, hennes hunder og familie i løpet av høytiden. Carey er kledd i en nissedrakt og boltrer seg i en snødekt fjellside. Careys daværende ektemann Tommy Mottola er kledd ut som en julenisse, og gir Carey en gave og forlater på en rød slede. Den andre videoen ble filmet i svart-hvitt, med Carey kledd i 1960-tallsklær som en hyllest til The Ronettes. Med på videoen har hun støttevokalister og kvinnelige dansere. En tredje musikkvideo regissert av Joseph Kahn ble utgitt i 2019 for å feire 25-årsjubileet for sangen.

Carey har fremført «All I Want for Christmas Is You» på en rekke tv-show og turneer siden utgivelsen. I 2010 spilte Carey inn sangen til sitt andre høytidsalbum, *Merry Christmas II You*, med tittelen «All I Want for Christmas Is You (Extra Festive)». Carey spilte også inn sangen på nytt som en duett med den kanadiske sangeren Justin Bieber for 2011-albumet *Under the Mistletoe*, med tittelen «All I Want for Christmas Is You (SuperFestive!)».

Sangen har blitt etablert som en juleklassiker, og grunnet mye strømming, radiospilling og nedlastning når sangen førsteplass på hitlister verden over hver eneste jul.

Bakgrunn
--------

Etter suksessen med albumet *Music Box*, begynte Carey og Columbia Records å utvikle ideer for påfølgende prosjekter. Careys daværende ektemann, Tommy Mottola, sjef for Columbias morselskap Sony Music Entertainment, begynte å kartlegge nye muligheter for veien videre. 

Ett av alternativene var å lage et julealbum med Carey og hennes låtskriverpartner Walter Afanasieff. På et tidspunkt vurderte plateselskapet å droppe julealbum-planene i frykt for at det ville blir for lite kommersielt og ødelegge karrieren til Carrey. Til slutt valgte likevel plateselskapet å gå for planene, og «All I Want for Christmas Is You» ble spilt inn i august 1994. Det tok Carey og Afanasieff et kvarter å skrive og komponere låten.

Popularitet
-----------

«All I Want for Christmas Is You» har blitt hyppig spilt på radio hver jul siden 1994. På grunn av sangens popularitet ble Carey kalt «Queen of Christmas» (*julens dronning*).  I 2017 ble det rapportert at sangen hadde tjent 60 millioner dollar i royalties.

25. desember 2018 satte sangen rekord på Spotify, med 10,82 millioner avspillinger på én enkelt dag. Etter at Ed Sheeran og Justin Biebers «I Don't Care» satte ny rekord, gjenerobret «All I Want For Christmas Is You» rekorden i 2019 med 12,029 millioner avspillinger på én enkelt dag. I desember 2019 hadde sangen tjent mer enn 2 millioner dollar i royalties på Spotify, siden den første gang ble lagt til musikkstrømmetjenesten.

Se også
-------

* Musikkvideoen fra 1994

Referanser
----------

1. ↑  Frere-Jones, Sasha. «On Top». *The New Yorker* **(engelsk)**. Besøkt 28. november 2020.
2. ↑  «Week Ending Dec. 11, 2011. Songs: Mariah’s Christmas Gift». *www.yahoo.com* **(engelsk)**. Besøkt 28. november 2020.
3. ↑  «Wish Come True: Mariah Carey's 'All I Want for Christmas Is You' Hits No. 1 on Hot 100 After 25-Year Wait». *Billboard* **(engelsk)**. Besøkt 28. november 2020.
4. ↑  «10 of the best Mariah Carey songs». *The Telegraph* **(engelsk)**. 10. oktober 2017. ISSN 0307-1235. Besøkt 28. november 2020.
5. ↑  «The music industry should be dreaming of a white Christmas». *The Economist*. 30. november 2017. ISSN 0013-0613. Besøkt 28. november 2020.
6. ↑  «The Greatest Rock and Roll Christmas Songs: Mariah Carey, All I Want For Christmas Is You | Rolling Stone Music | Photos». *web.archive.org*. 22. desember 2010. Arkivert fra originalen 22. desember 2010. Besøkt 28. november 2020.
7. ↑  «Why Mariah Carey’s Christmas hit will be around forever». *Music* **(engelsk)**. Besøkt 29. november 2020.
8. ↑  Phull, Hardeep (13. desember 2014). «8 things you didn’t know about ‘All I Want for Christmas Is You’». *New York Post* **(engelsk)**. Besøkt 29. november 2020.
9. ↑  Phull, Hardeep (13. desember 2014). «8 things you didn’t know about ‘All I Want for Christmas Is You’». *New York Post* **(engelsk)**. Besøkt 29. november 2020.
10. ↑  Oswald, Anjelica. «Mariah Carey shows a humble side and rejects the title of ‘Queen of Christmas’». *Insider*. Besøkt 29. november 2020.
11. ↑  «Mariah Carey's Classic 'All I Want For Christmas Is You' Sets Spotify One-Day Streaming Record». *Billboard* **(engelsk)**. Besøkt 29. november 2020.
12. ↑  «Mariah Carey's 'All I Want For Christmas Is You' Reclaims Spotify Streaming Record». *Headline Planet* **(engelsk)**. 25. desember 2019. Besøkt 29. november 2020.
13. ↑  Business, Alexis Benveniste, CNN. «This is how much money Mariah Carey's "All I Want For Christmas Is You" is raking in». *CNN*. Besøkt 29. november 2020.

Eksterne lenker
---------------

* (en) *All I Want for Christmas Is You* på MusicBrainz Rediger på Wikidata

* (en) *All I Want for Christmas Is You* på Last.fm Rediger på Wikidata

* (en) *All I Want for Christmas Is You* på Genius — sangtekst Rediger på Wikidata

  



|  |  |  |
| --- | --- | --- |
| Forrige mottaker:«All Falls Down» med Alan Walker feat. Noah Cyrusog Digital Farm Animals «Juletragedien» med Erik Follestad og Linni Meister«Dance Monkey» med Tones and I  «Lonely» med Justin Bieber og Benny Blanco «Without You» med The Kid Laroi«Oppmerksomhet» med Morgan Suleleog William Gamborg | **Nummer 1 på Topplista**(Uke 50 2017,  52 2018,  49–52 2019, 49–50 2020, 52 2020, 48 2022) | Neste mottaker:«River» med Eminem feat. Ed Sheeran«Sweet but Psycho» med Ava Max«Blinding Lights» med The Weeknd«Without You» med The Kid Laroi«Without You» med The Kid Laroi«Snowman» med Sia |

|  |  |
| --- | --- |
| Oppslagsverk/autoritetsdata | VIAF
 |